CELEX: C2005/217/51
Language: da
Date: 2005-09-03 00:00:00
Title: Sag C-247/05: Sag anlagt den 9. juni 2005 af Kommissionen for De Europæiske Fællesskaber mod Kongeriget Nederlandene

3.9.2005   
            
            
               DA
            
            
               Den Europæiske Unions Tidende
            
            
               C 217/26
            
         Sag anlagt den 9. juni 2005 af Kommissionen for De Europæiske Fællesskaber mod Kongeriget Nederlandene
   (Sag C-247/05)
   (2005/C 217/51)
   Processprog: nederlandsk
   Ved De Europæiske Fællesskabers Domstol er der den 9. juni 2005 anlagt sag mod Kongeriget Nederlandene af Kommissionen for De Europæiske Fællesskaber ved Minas Konstantinidis og Michel van Beek, som befuldmægtigede.
   Kommissionen har nedlagt følgende påstande:
   
               —
            
            
               Det fastslås, at Kongeriget Nederlandene har tilsidesat sine forpligtelser i henhold til Rådets direktiv 96/61/EF af 24. september 1996 om integreret forebyggelse og bekæmpelse af forurening (1), idet det ikke har foretaget en korrekt gennemførelse af direktivets artikel 2, stk. 6 og 11, artikel 5, stk. 1, artikel 9, stk. 3-6, artikel 13, stk. 2, andet led, og artikel 14, andet led, samt bilag III og IV til direktivet.
            
         
               —
            
            
               Kongeriget Nederlandene tilpligtes at betale sagens omkostninger.
            
         Søgsmålsgrunde og væsentligste argumenter:
   Den nederlandske regering har anført, at den har truffet de nødvendige love og administrative foranstaltninger for at efterkomme direktivet inden for fristen, idet det endnu ikke færdigbehandlede lovforslag udelukkende har til formål at klarlægge og tydeliggøre dele af direktivet.
   Kommissionen har anført, at Domstolen ofte anvender standardbemærkninger, når den udtaler sig om den måde, som medlemsstaterne er forpligtet til at gennemføre direktiver i deres nationale retsorden på. I dom af 30. maj 1991, sag C-361/88 (Kommissionen mod Tyskland, Sml. I, s. 2567, præmis 15), anvendte Domstolen følgende formulering:
   
      »[…] gennemførelsen i national ret af et direktiv [forudsætter] ikke nødvendigvis, at direktivets bestemmelser gengives ordret på en bestemt måde i udtrykkelige specialbestemmelser, men at det alt efter direktivets indhold er tilstrækkeligt, at der foreligger et generelt, retligt grundlag, der sikrer, at direktivet efterleves fuldt ud og med fornøden klarhed og bestemthed, således at de af direktivet omfattede personer i det omfang, det ved direktivet tilsigtes at skabe rettigheder for den enkelte, sættes i stand til at få fuldt kendskab til deres rettigheder og i givet fald til at håndhæve disse rettigheder ved en national domstol.«
   
   I det foreliggende tilfælde finder Kommissionen, at der på flere punkter ikke er sket en »tilstrækkelig« gennemførelse af direktivet i den nederlandske retsorden.
   
      (1)  EFT L 257, s. 26.